CELEX: 52010SC0746
Language: hu
Date: 2010-06-15
Title: Javaslat: a Tanács határozata a Finnországban fennálló túlzott hiányról

HU
HU    HU
 ---pagebreak---    EURÓPAI BIZOTTSÁG
                               Brüsszel, 2010.6.15.
                               SEC(2010) 746 végleges
                     Javaslat:
            A TANÁCS HATÁROZATA
      a Finnországban fennálló túlzott hiányról
HU                                                    HU
 ---pagebreak---                                                 INDOKOLÁS
   1.        A STABILITÁSI          ÉS    NÖVEKEDÉSI PAKTUM              ALKALMAZÁSA        A   JELENLEGI
             VÁLSÁGHELYZETBEN
   Számos EU-tagállam államháztartási hiánya jelenleg meghaladja a Szerződésben a GDP 3%-
   ában megállapított referenciaértéket. A hiány és az adósságállomány gyakran jelentős mértékű
   növekedését a 2008/2009-es példa nélküli globális pénzügyi válság és gazdasági visszaesés
   összefüggésében kell vizsgálni. Számos tényező játszik itt szerepet. Először, a gazdasági
   visszaesés az adóbevételek csökkenésével és a szociális kiadások (például a munkanélküli
   ellátások) emelkedésével jár együtt. Másodszor, a Bizottság – miután felismerte, hogy a
   költségvetési politikának a jelenlegi rendkívüli gazdasági helyzetben kiemelkedő jelentősége
   van – 2008 novemberében közzétette európai gazdaságélénkítési tervét, amelyben
   költségvetési ösztönzők alkalmazását indítványozta; a tervet az Európai Tanács decemberben
   jóváhagyta. A terv hangsúlyozta, hogy az ösztönzésnek időszerűnek, célzottnak és
   átmenetinek kell lennie, továbbá tekintettel kell lennie az egyes tagállamok
   államháztartásának fenntarthatósága és a versenyképesség terén mutatkozó különbségekre, és
   hogy az ösztönzést a gazdasági feltételek javulásakor le kell állítani. Végül, számos ország tett
   intézkedéseket a pénzügyi ágazat stabilizálása céljából, amelyek közül némelyik befolyásolta
   az államadósság alakulását vagy a jövőben a hiány és az adósságállomány növekedésével
   járhat, bár az állami támogatások költségének egy része később megtérülhet.
   A Stabilitási és Növekedési Paktum előírja, hogy a Bizottságnak kezdeményeznie kell a
   túlzott hiány esetén követendő eljárást, ha egy tagállamban a hiány meghaladja a GDP 3%-
   ában kifejezett referenciaértéket. A Paktum 2005-ös módosításának az volt a célja, hogy a
   túlzott hiány esetén követendő eljárás valamennyi szakaszában vegyék teljes mértékben
   figyelembe mindenekelőtt a gazdasági és költségvetési hátteret. A Stabilitási és Növekedési
   Paktum így támogatja azokat az állami intézkedéseket, amelyek a gazdasági helyzet
   figyelembevétele mellett a költségvetés stabilitásának mihamarabbi visszaállítását célozzák és
   ezáltal biztosítják az államháztartás hosszú távú fenntarthatóságát.
   2.        A TÚLZOTT HIÁNY ESETÉN KÖVETENDŐ ELJÁRÁS EDDIGI LÉPÉSEI
   A túlzott hiány esetén követendő eljárást az Európai Unió működéséről szóló szerződés 126.
   cikke írja elő. Az eljárás részletes szabályait a túlzott hiány esetén követendő eljárás
   végrehajtásának felgyorsításáról és pontosításáról szóló 1467/97/EK tanácsi rendelet1
   határozza meg, amely a Stabilitási és Növekedési Paktum része.
   A Szerződés 126. cikkének (2) bekezdése szerint a Bizottság a költségvetési fegyelem
   betartását két kritérium alapján kíséri figyelemmel, nevezetesen: a) a tervezett vagy tényleges
   költségvetési hiánynak a bruttó hazai termékhez (GDP) viszonyított aránya túllépi-e a 3%-ban
   meghatározott referenciaértéket (kivéve ha az arány jelentős mértékben és folyamatosan
   csökkent, és elért egy, a referenciaértékhez közeli szintet; vagy a referenciaérték túllépése
   1
           HL L 209., 1997.8.2., 6. o. A jelentés figyelembe veszi „A Stabilitási és Növekedési Paktum
           végrehajtásának részletes leírása, valamint iránymutatások a stabilitási és konvergenciaprogramok
           tartalmára és formájára vonatkozóan” című dokumentumot is, amelyet az ECOFIN-Tanács 2009.
           november       10-én    hagyott   jóvá,   és    amely     elérhető   a    következő    weboldalon:
           http://ec.europa.eu/economy_finance/sgp/legal_texts/index_en.htm.
HU                                                      2                                                     HU
 ---pagebreak---    csak kivételes és átmeneti, és az arány közel marad a referenciaértékhez); és b) az
   államadósságnak a bruttó hazai termékhez viszonyított aránya túllépi-e a 60%-ban
   meghatározott referenciaértéket (kivéve ha az arány elegendő mértékben csökken, és kielégítő
   ütemben közelít a referenciaértékhez).
   A Szerződés 126. cikkének (3) bekezdése kiköti, hogy ha egy tagállam nem felel meg az
   egyik vagy mindkét kritériummal kapcsolatos követelményeknek, a Bizottság erről jelentést
   készít. A Bizottság jelentése „figyelembe veszi, hogy a költségvetési hiány meghaladja-e az
   állami beruházások kiadásait, valamint minden egyéb érdemleges tényezőt, beleértve a
   tagállam középtávú gazdasági és költségvetési helyzetét”.
   A finn hatóságok által 2010 áprilisában bejelentett adatok2 alapján, és a Bizottság
   szolgálatainak 2010. tavaszi előrejelzését figyelembe véve, a Bizottság 2010. május 12-én a
   126. cikk (3) bekezdése értelmében jelentést fogadott el Finnországra vonatkozóan3.
   Ezt követően a Szerződés 126. cikkének (4) bekezdésével összhangban a Gazdasági és
   Pénzügyi Bizottság [2010. május 27-én] véleményezte a Bizottság jelentését.
   3.        A TÚLZOTT HIÁNY FENNÁLLÁSA
   A túlzotthiány-eljárás keretében tett bejelentés szerint a finnországi államháztartási hiány a
   várakozások szerint 2010-ben eléri a GDP 4,1%-át, tehát túllépi a GDP 3%-ában
   meghatározott referenciaértéket. A 126. cikk (3) bekezdése alapján készített bizottsági
   jelentés szerint a tervezett hiány nincs közel a GDP 3%-ában meghatározott
   referenciaértékhez. A pénzügyminisztérium által a parlamenthez 2010. május 14-én benyújtott
   harmadik pótköltségvetés arra utal, hogy a 2010. évi adóbevételek GDP-arányosan 0,5%-kal
   magasabbak lehetnek a tervezettnél, elsősorban az erőteljesebb társaságiadó-eredmények
   okán. Ez alapján a jelenlegi államháztartási előrejelzésekre felfelé mutató kockázatok hatnak,
   de mivel nem került sor az előrejelzések teljes körű aktualizálására, a 2010. évi hiánycélt
   hivatalosan nem változatták meg és a jelenlegi értékelés marad érvényben. A Szerződés és a
   Stabilitási és Növekedési Paktum értelmében a referenciaérték tervezett túllépése kivételesnek
   tekinthető, és elsősorban a Szerződés és a Stabilitási és Növekedési Paktum feltételeinek
   megfelelő jelentős mértékű gazdasági visszaesés és az európai gazdaságélénkítési tervvel
   összhangban a gazdasági visszaesésre válaszként elfogadott ösztönző intézkedések
   eredménye. A Bizottság szolgálatainak 2010. tavaszi előrejelzése szerint a reál-GDP
   növekedése 2009-ben 7,8%-kal szűkült és várhatóan 1,4%-ra áll helyre 2010-ben.
   Ugyanakkor a referenciaérték tervezett túllépése átmenetinek tekinthető. A Bizottság
   szolgálatainak 2010. tavaszi előrejelzése szerint a hiány 2011-ben a referenciaérték alá
   csökken, amit az előre jelzett gazdaságélénkülés támaszt alá. A Szerződés hiányra vonatkozó
   kritériuma nem teljesül.
   2
           A 479/2009/EK tanácsi rendelet értelmében a tagállamok évente kétszer tájékoztatják a Bizottságot az
           államháztartási hiányra és az adósság szintjére vonatkozó tervezett és tényleges adatokról. Finnország
           legutolsó bejelentése elérhető az alábbi weboldalon:
           http://epp.eurostat.ec.europa.eu/portal/page/portal/government_finance_statistics/excessive_deficit/edp_
           notification_tables.
   3
           A Finnországra vonatkozó, a túlzott hiány esetén követendő eljáráshoz kapcsolódó dokumentumok a
           következő weboldalon találhatóak:
           http://ec.europa.eu/economy_finance/sgp/deficit/countries/index_en.htm.
HU                                                        3                                                         HU
 ---pagebreak---    A túlzotthiány-eljárás keretében tett bejelentés szerint a bruttó államadósság a GDP 60%-ában
   meghatározott referenciaérték alatt marad, és 2010-ben a GDP 49,9%-át teszi ki. A Bizottság
   szolgálatainak 2010. tavaszi előrejelzése szerint az adósságráta 2010-ben a GDP 50,5%-át
   teszi ki, majd 2011-ben a GDP 54,9%-ára emelkedik. A Szerződés adósságra vonatkozó
   kritériuma teljesül.
   A Szerződés és a Stabilitási és Növekedési Paktum rendelkezéseivel összhangban a Bizottság
   jelentésében megvizsgálta az „érdemleges tényezőket” is. A Stabilitási és Növekedési
   Paktumnak megfelelően ezek csak akkor vehetők figyelembe a túlzott hiány fennállását
   megállapító határozathoz vezető lépések során, ha a hiány esetében teljesül a kettős feltétel,
   vagyis a hiány közel marad a referenciaértékhez és átmeneti. Finnország esetében a kettős
   feltétel nem teljesül. Az érdemleges tényezők önmagukban tekintve összességében viszonylag
   kedvezőek, a finnországi költségvetési politika korábbi kiváló eredményei alapján.
   A Gazdasági és Pénzügyi Bizottságnak a Szerződés 126. cikke (4) bekezdése szerinti
   véleménye összhangban van a Bizottság 126. cikk (3) bekezdés szerinti jelentésében
   megfogalmazott értékeléssel.
   A Bizottság a 126. cikk (3) bekezdése szerinti jelentésének, valamint a Gazdasági és Pénzügyi
   Bizottság 126. cikk (4) bekezdése szerinti véleményének figyelembevételével úgy ítéli meg,
   hogy Finnországban túlzott hiány áll fenn. Ennek a véleménynek, amelyet a Bizottság [2010.
   június 15-én] fogadott el, a Szerződés 126. cikke (5) bekezdésének megfelelően a Tanács a
   címzettje. A Bizottság azt javasolja, hogy a Tanács a 126. cikk (6) bekezdésével összhangban
   hozza meg a vonatkozó határozatot. Emellett a Bizottság a Szerződés 126. cikke (7)
   bekezdésének megfelelően a Tanács elé terjeszti a túlzott hiány megszüntetése céljából
   Finnországnak szóló tanácsi ajánlásra vonatkozó ajánlását.
   4.        A TÚLZOTT HIÁNY MEGSZÜNTETÉSÉRE VONATKOZÓ AJÁNLÁSOK
   Az 1467/97/EK tanácsi rendelet 3. cikkének (4) bekezdése szerint a 126. cikk (7)
   bekezdésével összhangban tett tanácsi ajánlásnak az érintett tagállam számára legfeljebb
   hathónapos határidőt kell megállapítania eredményes intézkedések meghozatalára, továbbá
   határidőt kell megállapítania a túlzott hiány megszüntetésére vonatkozóan is, amelyet „az
   annak megállapítását követő évben kell teljesíteni, kivéve ha különleges körülmények állnak
   fenn”. A rendelet 2. cikkének (6) bekezdéséből adódik, hogy a Szerződés 126. cikkének (3)
   bekezdése alapján készített bizottsági jelentésben említett „érdemleges tényezőket”
   figyelembe kell venni annak eldöntésekor, hogy fennállnak-e különleges körülmények. A
   rendelet 3. cikkének (4) bekezdése szerint a Tanácsnak ajánlania kell, hogy a tagállam „az
   egyszeri és ideiglenes intézkedésektől mentes, ciklikusan kiigazított egyenlegében érje el az
   éves minimális, viszonyítási alapként a GDP legalább 0,5 %-át kitevő javulást a túlzott hiány
   ajánlásban szereplő határidőn belüli kiigazításának biztosítása érdekében”.
   Finnország esetében az 1467/97/EK rendelet 2. cikkének (3) bekezdésében meghatározott, és
   a 124. cikk (3) bekezdése szerinti bizottsági jelentésben megvizsgált érdemleges tényezők
   kedvezőnek tekinthetők. Mindazonáltal nem utalnak arra, hogy különleges körülmények
   állnak fenn, amelyek indokolnák a hiány megszüntetésére kitűzött határidőtől való eltérést. A
   Bizottság szolgálatainak 2010. tavaszi előrejelzése szerint az államháztartási hiány változatlan
   politikát feltételezve már 2011-ben valamivel a 3%-os referenciaérték alá csökken. Mindezek
   fényében indokolt megengedni a finn hatóságok számára, hogy a tervek szerint hajtsák végre
   2010-ben a költségvetési intézkedéseket, és biztosítsák, hogy a GDP 3%-ában meghatározott
HU                                                 4                                                HU
 ---pagebreak---    referenciaérték tervezett túllépése visszafogott és átmeneti maradjon. A hatóságoknak
   intézkedéseket kell meghatározniuk annak biztosítására, hogy a túlzott hiány 2011-re tervezett
   megszüntetése tartós legyen.
   A túlzott hiány esetén követendő eljárás alatti fokozott felügyelet érdekében – amely a hiány
   megszüntetésére kitűzött határidőre tekintettel szükségesnek tűnik – rendszeresen és kellő
   időben nyomon kell követni a túlzott hiány megszüntetésére szolgáló költségvetési
   konszolidációs stratégia végrehajtásában elért előrehaladást. Ezzel összefüggésben célszerű
   lenne, ha Finnország 2011. évi aktualizált stabilitási programjában külön fejezetet szentelne
   ennek a témának.
   Kulcsfontosságú makrogazdasági és költségvetési előrejelzések összehasonlítása
                                                                       2007       2008        2009        2010       2011
               Reál-GDP                     BIZ 2010. tavasz            4,9        1,2         -7,8        1,4         2,1
            (%-os változás)               Pü.min. 2010. tavasz          4,9        1,2         -7,8        1,1         2,1
            Kibocsátási rés                 BIZ 2010. tavasz 1           5         4,1          -5        -4,6        -3,8
     (a potenciális GDP %-ában)           Pü.min. 2010. tavasz          n.a.      n.a.        n.a.        n.a.        n.a.
      Államháztartási egyenleg              BIZ 2010. tavasz            5,2        4,2         -2,2       -3,8        -2,9
           (a GDP %-ában)                 Pü.min. 2010. tavasz          5,2        4,1         -2,4       -4,2        -2,2
         Elsődleges egyenleg                BIZ 2010. tavasz            6,7        5,6          -1        -2,6        -1,7
           (a GDP %-ában)                 Pü.min. 2010. tavasz          n.a.      n.a.        n.a.        n.a.        n.a.
         Ciklikusan kiigazított             BIZ 2010. tavasz            2,6        2,1          0,3       -1,4         -1
               egyenleg
           (a GDP %-ában)                 Pü.min. 2010. tavasz          n.a.      n.a.        n.a.        n.a.        n.a.
        Strukturális egyenleg2              BIZ 2010. tavasz            2,6        2,1          0,4       -1,3         -1
           (a GDP %-ában)                 Pü.min. 2010. tavasz          n.a.      n.a.        n.a.        n.a.        n.a.
         Bruttó államadósság                BIZ 2010. tavasz           35,2       34,2          44        50,5       54,9
           (a GDP %-ában)                 Pü.min. 2010. tavasz         35,2       34,2          44        49,9       51,7
    Megjegyzések:
    1
      A 2007–2011 közötti időszakra vonatkozóan 2,2%-os, 2,1%-os, 1,1%-os, 1,0%-os és 1,3%-os becsült potenciális
    növekedés alapján.
    2
      Ciklikusan kiigazított egyenleg, egyszeri és egyéb átmeneti intézkedések nélkül. A Bizottság szolgálatainak 2010.
    tavaszi előrejelzése szerint az egyszeri és egyéb átmeneti intézkedések 2009-ben a GDP 0,1%-át, 2010-ben pedig a
    GDP 0,2%-át teszik ki, mindegyik hiánynövelő.
    Forrás:
    Pénzügyminisztérium 2010. tavaszi előrejelzése; a Bizottság szolgálatainak 2010. tavaszi előrejelzése (BIZ); a Bizottság
    szolgálatainak számításai.
HU                                                             5                                                             HU
 ---pagebreak---                                                  Javaslat:
                                        A TANÁCS HATÁROZATA
                               a Finnországban fennálló túlzott hiányról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 126. cikke (6)
   bekezdésére,
   tekintettel az Európai Bizottság javaslatára,
   tekintettel a Finnország által tett észrevételekre,
   mivel:
   (1)     Az Európai Unió működéséről szóló szerződés 126. cikke szerint a tagállamoknak
           kerülniük kell a túlzott költségvetési hiányt.
   (2)     A Stabilitási és Növekedési Paktum az árstabilitás és az erős, fenntartható,
           munkahelyteremtéshez vezető növekedés eszközeként a rendezett államháztartás
           célkitűzésén alapul.
   (3)     A Szerződés 126. cikke szerinti túlzott hiány esetén követendő eljárás, amelyet a
           túlzott hiány esetén követendő eljárás végrehajtásának felgyorsításáról és
           pontosításáról szóló 1467/97/EK tanácsi rendelet4 (amely a Stabilitási és Növekedési
           Paktum része) részletez, előírja, hogy a túlzott hiány fennállását határozatban kell
           megállapítani. A Szerződéshez csatolt, a túlzott hiány esetén követendő eljárásról
           szóló jegyzőkönyv további rendelkezéseket állapít meg a túlzott hiány esetén
           követendő eljárás végrehajtásához. A 479/2009/EK tanácsi rendelet5 megállapítja az
           említett jegyzőkönyv rendelkezésének alkalmazására vonatkozó részletes szabályokat
           és meghatározásokat.
   (4)     A Stabilitási és Növekedési Paktum 2005-ös reformja a Paktum eredményességének és
           közgazdasági megalapozottságának fokozását és az államháztartás hosszú távú
           fenntarthatóságának védelmét tűzte ki célul, továbbá azt, hogy a túlzott hiány esetén
           követendő eljárás valamennyi szakaszában vegyék teljes mértékben figyelembe
           mindenekelőtt a gazdasági és költségvetési hátteret. A Stabilitási és Növekedési
   4
           HL L 209., 1997.8.2., 6. o.
   5
           HL L 145., 2009.6.10., 1. o.
HU                                                   6                                           HU
 ---pagebreak---        Paktum így támogatja azokat az állami intézkedéseket, amelyek a gazdasági helyzet
       figyelembevétele mellett a költségvetés stabilitásának mihamarabbi visszaállítását
       célozzák.
   (5) A Szerződés 126. cikkének (5) bekezdése értelmében a Bizottság véleményt terjeszt a
       Tanács elé, ha úgy ítéli meg, hogy valamely tagállamban túlzott hiány áll fenn vagy
       következhet be. A 126. cikk (3) bekezdése szerinti jelentését, valamint a Gazdasági és
       Pénzügyi Bizottság véleményét figyelembe véve, a Bizottság a 126. cikk (4)
       bekezdésével összhangban megállapította, hogy Finnországban túlzott hiány áll fenn.
       Ezért [2010. június 15-én] a Bizottság Finnország vonatkozásában ennek megfelelő
       véleményt terjesztett a Tanács elé6.
   (6) A Szerződés 126. cikkének (6) bekezdése szerint a Tanácsnak figyelembe kell vennie
       az érintett tagállam esetleges észrevételeit, mielőtt egy általános értékelés alapján
       határozna arról, hogy fennáll-e túlzott hiány. Finnország esetében ez az általános
       értékelés a következő megállapításokat eredményezi.
   (7) A finn hatóságok által 2010 áprilisában bejelentett adatok alapján a finnországi
       államháztartási hiány a várakozások szerint 2010-ben eléri a GDP 4,1%-át, tehát
       túllépi a GDP 3%-ában meghatározott referenciaértéket. A pénzügyminisztérium által
       a parlamenthez 2010. május 14-én benyújtott harmadik pótköltségvetés ugyan arra
       utal, hogy a 2010. évi adóbevételek magasabbak lehetnek a tervezettnél, ez hivatalosan
       nem változtatta meg a hiánycélt. A tervezett hiány nincs közel a GDP 3 %-ában
       meghatározott referenciaértékhez, de a referenciaérték tervezett túllépése a Szerződés,
       valamint a Stabilitási és Növekedési Paktum értelmében kivételesnek tekinthető, és
       elsősorban a Szerződés és a Stabilitási és Növekedési Paktum feltételeinek megfelelő
       jelentős mértékű gazdasági visszaesés eredménye. Ugyanakkor a referenciaérték
       tervezett túllépése átmenetinek tekinthető. A Bizottság szolgálatainak 2010. tavaszi
       előrejelzése szerint a hiány 2011-ben a referenciaérték alá csökken, amit az előre
       jelzett gazdaságélénkülés támaszt alá. A Szerződés hiányra vonatkozó kritériuma nem
       teljesül.
   (8) A finn hatóságok által 2010. áprilisban bejelentett adatok alapján a bruttó
       államadósság a GDP 60 %-ában meghatározott referenciaérték alatt marad, 2010-ben a
       GDP 49,9%-a lesz. A Bizottság szolgálatainak 2010. tavaszi előrejelzése alapján az
       adósságráta 2010-ben a GDP 50,5%-át teszi ki, majd 2011-ben a GDP 54,9%-ára
       emelkedik, de továbbra is a GDP 60%-ában meghatározott referenciaérték alatt marad.
       A Szerződés adósságra vonatkozó kritériuma teljesül.
   (9) Az 1467/97/EK rendelet 2. cikke (4) bekezdésének megfelelően az „érdemleges
       tényezők” csak akkor vehetők figyelembe a 126. cikk (6) bekezdése szerinti, túlzott
       hiány fennállását megállapító tanácsi határozatban, ha a kettős feltétel – vagyis hogy a
       hiány közel marad a referenciaértékhez és a referenciaérték túllépése átmeneti – teljes
       mértékben teljesül. Finnország esetében ez a kettős feltétel nem teljesül, ezért az
       említett határozathoz vezető lépések során érdemleges tényezők figyelembevételére
       nem kerül sor,
   6
       A Finnországra vonatkozó, a túlzott hiány esetén követendő eljáráshoz kapcsolódó dokumentumok a
       következő weboldalon találhatóak:
       http://ec.europa.eu/economy_finance/sgp/deficit/countries/index_en.htm.
HU                                                  7                                                  HU
 ---pagebreak---    ELFOGADTA EZT A HATÁROZATOT:
                                               1. cikk
   Átfogó értékelés alapján megállapítást nyert, hogy Finnországban túlzott hiány áll fenn.
                                               2. cikk
   Ennek a határozatnak a Finn Köztársaság a címzettje.
   Kelt Brüsszelben,
                                               a Tanács részéről
                                               az elnök
                                               […]
HU                                                8                                         HU